Il-Kumitat Azzjoni għat-Tindif Soċjali (KATS) jixtieq javża dawn id-direttivi b'effett immedjat minħabba il-Valletta Summit u il-Commonwealth Head Of Governments Meeting (CHOGM). Minnħabba raġunijiet ta' sigurta' bosta toroq arterjali ser jingħalqu għall-pubbliku ġenerali. Dan jista' joħloq ċertu ammont ta' traffiku u konġestjoni. Transport Malta tiskuża ruħha bil-quddiem għal din is-sitwazzjoni anomala, u jwegħdukom li mhux talli wara ċ-CHOGM kollox jiġi lura kif kien, iżda talli kull sewwieq ser jirċievi b'xejn mal-kartolina tal-Milied ta' din is-sena. Bosta kienu dawk is-sewwieqa li kkuntattjawna dwar il-marki strambi li tfaċċaw fuq it-toroq asfaltati qabel is-Summit. Nitolbukom iżżommu kalmi, dawk il-linji qegħdin hemm bħala tiżjin artistiku u m'għandkomx għalxiex tħossukom obbligati tatu kashom. Napprezzaw iżda jekk issuqu bejn il-linji mhux fuqhom. Kuntrarju għal dak li ġie rrapurtat fil-midja, in-nies ħoxnin sejrin jitħallew joħorġu minn barra u jkunu parti mill-folol ta' merħba għad-dinjitarji. Nitolbu lill-dawn in-nies joqgħodu fuq wara tal-folol sabiex jimlew. In-nies koroh mhux ser jitħallew jixirfu barra, taħt piena ta' ħabs. Jekk mintix ċert mill-istatus tiegħek ta' kruha, nitolbuk tirrefferi għall-eqreb uffiċċju tal-Kummissjoni Estetika Reġjonali Awżiljarju (KERA) biex tivverifika l-istat tiegħek. Nixtiequ nfakkru lill-membri ta' għaqdiet bħall-Għaqda Patrijotti Maltin, Imperium Europa, u oħrajn, li d-dinjitarji ta' ġilda skura (i.e. 'suwed') ser jirritornaw lura pajjiżhom fl-aħħar tal-laqgħat. M'hemmx għalfejn tiktbu tabelli bil-kliem 'Go back to your country' biex tfakkruhom. F'każ li tinsistu bit-tabelli, iġbru dizzjunarju b'xejn mill-Kunsill Lokali fejn intom irreġistrati. tal-elezzjoni huwa mitlub jiġbor VIP pass mill-Kunsill Lokali tiegħu/tagħha. B'dan il-pass tistgħu tgawdu mir-riċevimenti kollha, kif ukoll tkunu parti mill-lotterija għall- li ser ittella' r-Reġina Eliżabetta II fl-aħħar tal-mawra tagħha. Nixtiequ nieħdu din l-opportunita' biex infakkrukom li min jixtieq iżomm ruħu aġġornat bix-xogħol tagħna, jista' jagħmel dan billi jissieħeb mal-Klabb KATS jista' jżur il-website tagħna billi jikklikja hawnhekk Dan l-avviż ġie miġjub lilkom grazzi għall-KATS
– AVVIŻ IMPORTANTI MILL-K.A.T.S. –